പരമ്പരാഗത ബാലിനീസ് കെട്ടിടങ്ങൾ പരിസ്ഥിതിയോടു ചേർന്നു നിൽക്കുന്നു. ബാലിനീസ് വീടുകൾ പൂർണ്ണമായും ജൈവവസ്തുക്കൾ കൊണ്ടാണ് നിർമ്മിച്ചിരിക്കുന്നത്.തച്ചുശാസ്ത്രമനുസരിച്ചുള്ള മേൽക്കൂര, മുള കൊണ്ടുള്ള കഴുക്കോലുകൾ, നെയ്ത മുള, തെങ്ങിൻ തടി, തേക്കിൻ തടി, ഇഷ്ടിക, കല്ല് തുടങ്ങിയ സ്വാഭാവിക വസ്തുക്കൾ ഉപയോഗിക്കുന്നു. വീടിന്റെ മേൽക്കൂരക്ക് സാധാരണയായി ഇജ്യൂക് (കറുപ്പ് പന നാരുകൾ), ഉണങ്ങിയ തെങ്ങോലകൾ അല്ലെങ്കിൽ റുംബിയ ഇലകൾ, അല്ലെങ്കിൽ സിറാപ്പ് (ടൈലുകൾ പോലെ ക്രമീകരിച്ചിരിക്കുന്ന തടി).എന്നിവ ഉപയോഗിക്കുന്നു. കല്ലുകളും ചുവന്ന ഇഷ്ടികകളും സാധാരണയായി അടിത്തറയും മതിലുകളും നിർമ്മിക്കാൻ ഉപയോഗിക്കുന്നു. മണൽക്കല്ലും ആൻഡെസൈറ്റ് കല്ലും അലങ്കാരത്തിനും കൊത്തുപണികൾ ചെയ്യാനും ഉപയോഗിച്ചിരിക്കുന്നു.

ബാലിനീസ് ജനത അവരുടെ കലാരൂപഭംഗിയ്ക്ക് പ്രശസ്തമാണ്. അലങ്കാരവസ്തുക്കളും കൊണ്ട് സമ്പുഷ്ടമായ വാസ്തുവിദ്യയിൽ പ്രകടമാക്കുന്ന സങ്കീർണ്ണമായ ഒരു ശിൽപചാതുര്യ പാരമ്പര്യം അവർ വികസിപ്പിച്ചിട്ടുണ്ട്. സാധാരണയായി ബാലിനീസ് ക്ഷേത്രങ്ങളും കൊട്ടാരങ്ങളും മനോഹാരിതയോടെ മരം, കല്ലുകൾ എന്നിവകൊണ്ട് പൂക്കളുടെ പാറ്റേണുകളിൽ അലങ്കരിച്ചിട്ടുണ്ട്. പ്രവേശനകവാടത്തിനരികിലായി ഇരട്ട ദ്വാരപാലകരുടെ ബാലിനീസ് ശില്പം ഗേറ്റ് ഗാർഡിയൻ ആയി പ്രവർത്തിക്കുന്നു. കാലത്തിൻറെ തല, പുഷ്പ ആഭരണങ്ങൾ, വജ്രം അല്ലെങ്കിൽ രത്നം കൊണ്ടുള്ള ഗോപുരാഗ്രം എന്നിവകൊണ്ട് വാതിലുകൾ വളരെ അലങ്കരിച്ചവയാണ്. മറ്റ് തരത്തിലുള്ള ശിൽപങ്ങൾ പലതരം അലങ്കാരങ്ങളായ ദേവതയോ, ഡ്രാഗൺ, ജലധാരകൾ എന്നിവ കുളിക്കുന്ന സ്ഥലങ്ങളിൽ അലങ്കരിച്ചിട്ടുണ്ട്. പലപ്പോഴും പ്രമേയം പൊതുവേ മൂന്നായിഭാഗിച്ച ബാലിനീസ് ഡിസൈനിലാണ് നിർമ്മിക്കുന്നത്.

മെറ്റീരിയൽസ്
പ്രധാന ലേഖനം: ബാലിനീസ് ക്ഷേത്രം
തത്ത്വശാസ്ത്രം
മതപരമായ വാസ്തുവിദ്യ